钦定古今图书集成/明伦汇编/氏族典/第166卷 > 《廖用贤尚友录》 > 栾巴
## 钦定古今图书集成/明伦汇编/氏族典/第166卷 > 《廖用贤尚友录》 > 栾巴

按《后汉书栾巴传》：“巴字叔元，魏郡内黄人也。好道。顺
帝世，以宦者给事掖庭，补黄门令。性质直，学览经典，
虽在中官，不与诸常侍交接。后阳气通畅，白上乞退，
擢拜郎中，四迁桂阳太守，政事明察。视事七年，以病

人常破赀产以祈祷。巴素有道术，能役鬼神，乃悉毁
坏房祀，翦理奸巫，于是妖异自消，百姓安之。迁沛相，
所在有绩。征拜尚书。会帝崩，营起宪陵，陵左右或有
小人坟冢，主者欲有所侵毁，巴连上书苦谏。时梁太
后临朝，诏诘巴，坐下狱抵罪禁锢还家二十馀年。灵
帝即位，大将军窦武、太傅陈蕃辅政，征拜议郎。蕃、武
被诛，巴以其党复谪永昌太守，辞病不行，上书极谏，
理陈、窦之冤。帝怒，下诏切责，收付廷尉，巴自杀。